l6 C. BEVING RESPONSIO 



aethere purissimo creata , intereunt. Ipse mundus vi ignea semper agente , nun- 

 tjuam quiescente , periturus est, quern aliud systema mundanum excipiet (i). 



Animas horainum , igitur , divinitatis participes , interire statuerunt Stoici , 

 nascuntur enim , quod declarat eorum similitude qui procreentur , etiam in 

 ingeniis apparens (2). Eisdem postquam corpore excesserint , concessa est per 

 longius breviusve tempus in caelestis regionibus lunas subjectis vita ; neque 

 tantum permanent ; sed res humanas curant , eosque genios nominamus (3). 



Singula fere physica Stoicorum placita ad vitam agendam alludunt, cujus 

 leges proprie tradit doctrina Ethica. In hac explicanda , praesertim qui Zenonem 

 el Cleanthem secuti sunt , omnibus suis numeris absoluto ordine philosophico 

 utebantur (4). 



Vitae et actionis humanae principium unum idemque est ; vita enim sine 

 actione nulla. 



Summum morum principium secundum Zenonem nihil alitid est nisi recta 

 ratio , praecipiens quid faciendum } vetans vero quid omittendum sit. Zeno 

 antem , hocsummo morum principio constitute , non solum humanam rationem , 

 sed etiam divinam intellexisse videtur 5 namque cum Deus virtutem diligat , 

 \>itium ejusque opera oderit , peccatum autem vitii sit opus , efficitur omne recte 

 factiim secundum Dei voluntatem fieri , omne peccatum autem Deo displicere 

 et impietatem esse. Quamobrem hominis finis aut summum bonum secundum 



(1) Cic. Nat. Deor. 2,9, 10, 46- 



(2) Cic. Tusculan. Disp. i , 3a , 87. 



(3) Cic. Tusculan. Disp. i , 17 , 18, Diog. L. \ T II , i5. Mihi temperare non possum quin 

 verba clar. Wyttenbachii , summam sentcntiae Stoicorum de anima declarantis afferam: ap- 

 paret igitur Stoicos statuisse animos non sempitcrnos , nam cos eliam qui maxime essent 

 longaevi , tamen fatali rerum combustionc interire et in principium suum nimirum ignem 

 opificem ac summum Deum resolvi , nee iterum vitam accipere nova rerum instaurationc 

 a summo Deo facta. Immortalitatem apud cos non locum neccssarii fundamenti , ut apud 

 Platonem, sed conscctarii habuisse ita quidem , ut animos longius breviusve permanerc 

 statuerent , longius bonos , brevius males , et quidem circa lunam utpote locum eorum 

 subtilitate maxime accomodatum. Feliciorcs ac diuturmiores csse bonorum animos , infeli- 

 ciorcs et minoris aevi malorum , ex ipsa yirtutis notione consequi volebant . 



(4) Diog. L. VII. 4o. 



